

ที่ ศก ๙๐๘๐๑ / 68 ที่ทำการองค์การบริหารส่วนตำบลหนองบัวดง ๘๔ หมู่ที่ ๖ ตำบลหนองบัวดง

อำเภอศิลาลาด จังหวัดศรีสะเกษ ๓๓๑๖๐

12 กุมภาพันธ์ ๒๕62

เรื่อง การกำหนดสถานที่ติดแผ่นป้ายเกี่ยวกับการเลือกตั้งสมาชิกผู้แทนราษฎร

เรียน ผู้อำนวยการสำนักงานคณะกรรมการการเลือกตั้ง ประจำจังหวัดศรีสะเกษ

อ้างถึง หนังสือสำนักงานคณะ กกต. ประจำจังหวัดศรีสะเกษ ด่วนที่สุด ที่ ลต(ศก) 0003 / 46

สิ่งที่ส่งมาด้วย แบบกำหนดสถานที่ติดแผ่นป้ายเกี่ยวกับการเลือกตั้งสมาชิกสภาผู้แทนราษฎร จำนวน 1 แผ่น

ตามหนังสือที่อ้างถึงสำนักงานคณะกรรมการการเลือกตั้ง ประจำจังหวัดศรีสะเกษ ได้แจ้งประกาศคณะกรรมการการเลือกตั้ง เรื่อง หลักเกณฑ์และวิธีการจัดทำ สถานที่ปิดประกาศเกี่ยวกับการเลือกตั้ง และสถานที่ติดแผ่นป้ายเกี่ยวกับการเลือกตั้งสมาชิกผู้แทนราษฎร พ.ศ. 2561 ให้องค์การบริหารส่วนตำบลหนองบัวดงทราบเพื่อให้หัวหน้าหน่วยงานที่รับผิดชอบพื้นที่ และหน่วยงานที่เกี่ยวข้อง เมื่อออกประกาศดังกล่าวแจ้งให้ผู้สมัครรับเลือกตั้งเป็นสมาชิกสภาผู้แทนราษฎร และพรรคการเมืองทราบโดยทั่วกัน ตามรายละเอียดที่แจ้งมาแล้ว นั้น

ในการนี้ องค์การบริหารส่วนตำบลหนองบัวดง ได้ดำเนินการ กำหนดสถานที่ปิดประกาศเกี่ยวกับการเลือกตั้ง และสถานที่ติดแผ่นป้ายเกี่ยวกับการเลือกตั้งสมาชิกผู้แทนราษฎรเสร็จเรียบร้อยแล้ว จึงขอให้แจ้งทางสำนักงานคณะกรรมการการเลือกตั้ง ประจำจังหวัดศรีสะเกษทราบ เพื่อจักได้ดำเนินการในส่วนที่เกี่ยวข้องต่อไปรายละเอียดปรากฏตามเอกสารที่แนบมาพร้อมนี้

จึงเรียนมาเพื่อโปรดทราบและพิจารณาดำเนินการต่อไป

ขอแสดงความนับถือ

(นายจรูณ สาลีวัน)

นายกองค์การบริหารส่วนตำบลหนองบัวดง

สำนักงานปลัดอบต.

งานเลือกตั้ง

โทร.๐-๔๕๘๒-๖๐๒๓

**“ ดำรงธรรม นำไทย ใสสะอาด”**